钦定古今图书集成/理学汇编/学行典/第207卷 > 孙起观
## 钦定古今图书集成/理学汇编/学行典/第207卷 > 孙起观

按《杭州府志》：“孙起观，富阳人。少有至性。父廷楫素性
强直，为宗人所忌。值母兄与从兄忿争，从兄邂逅身
死，讼及廷楫，母兄上求官，下解仇家。及讯，仇家力攻，
廷楫竟坐抵偿。时起观年方舞勺，二弟九畴、九皋并
在童穉，仇计并毙之。起观往来赴诉，多中夜闲行，遇
虎相触，虎竟弭耳去，人以为孝感所致也。后廷楫竟”
得昭雪。